Na cestu do Egypta budete potrebovať cestovný pas a jeho platnosť musí byť minimálne 6 mesiacov po návrate. Slovenskí občania cestujúci do Egypta potrebujú vstupné vízum, ktoré si môžu za poplatok zakúpiť priamo na letisku v Hurghade, Káhire, Sharm El Sheikhu.
Podmienkou udelenia víza je platný cestovný pas po návrate najmenej 6 mesiacov. Víza možno zabezpečiť ihneď po prílete na letisko, vybavíte ich aj prostredníctvom vašej cestovnej kancelárie. Turistické víza na jeden vstup sú platné 3 mesiace s maximálnou dĺžkou pobytu 1 mesiac, viacnásobné sú platné na 6 mesiacov, maximálna dĺžka pobytu 1 mesiac.